**NYHET fra Flügger/FIONA Pressemelding**

 **Mars 2018**

**Ny tapetkolleksjon - NORDIC COMPOSITIONS**

Før forfatteren skriver en roman, før kunstneren former en skulptur, før regissøren setter opp et teaterstykke – så trengs det en komposisjon. En idé om hvordan verket skal henge sammen.

Slik er det også når vi skaper en ny tapetkolleksjon. De mange tapetene skal til sammen utgjøre noe fullendt. Ikke nødvendigvis noe perfekt, men noe som forteller en historie.

**Nordiske kontraster**

Arbeidet vårt har resultert i en kolleksjon med kontraster.

Du finner tapeter som er botaniske, og tapeter som er industrielle. De detaljrike og de enkle. Det myke og det rå. Det lyse og det mørke.

Men i kolleksjonen vil du også oppdage hvordan disse kontrastene bindes sammen av spesielle farger som skaper assosiasjoner til vår nordiske arv. En arv som også er skapt på bakgrunn av kontraster.

**Ditt hjem er ditt verk**

I Nordic Compositions finner du en viktig inspirasjonskilde til din egen personlige komposisjon.

En komposisjon som ikke behøver å være perfekt, men som viktigst av alt uttrykker deg.

Hvilken historie vil du fortelle?

**Designer**: Teija Bruhn. Svensk designer med røtter i det nordligste Finland. Teija har stor innsikt i tapet- og tekstildesign, som spiller vakkert sammen med hennes eget formspråk. Hun har gjennom årene bl.a. utviklet en lang rekke tapetbøker for Decor Maison. Den store verden er heller ikke fremmed for Teija, ettersom hun har arbeidet med design for flere japanske kunder gjennom snart 17 år. Likevel har hun en spesiell lidenskap for den nordiske designarven, og stikkordet for arbeidet hennes er holdbarhet og ettertenksomhet.

**Fargesetting**:

Teija henter sin inspirasjon fra naturen – og spesielt de fargerike, korte årstidene som kjennetegner Norden.

Her dominerer forskjellige farger etter tur. Fra de kjølige og myke fargene om vinteren til de mange eksplosive fargene vi nyter vår, sommer og høst.

Den skiftende fargepaletten fra naturen finner man også i Nordic Compositions.

Her er det lagt stor vekt på å sette sammen en fargeskala som er behagelig for øyet, men hvor det samtidig både er plass til avdempede og kraftigere farger – akkurat som i naturen.

**Designarbeider**: Kolleksjonen består av 6 designarbeider: Delicate Fern, Whispering Branch, Diva, Nordic Baroque, Intermezzo, In Bloom. I alt 40 tapeter.

**Lansering**: April 2018

**Pris**: NOK 579,-